Rådalslien skole

Rådalslien skole er en kommunal ungdomsskole i Rådal i Fana bydel i Bergen. Skolen åpnet i august 2008. Elevene kommer hovedsakelig fra barneskolene Apeltun, Skeie, Skjold og Smørås. Skolen har plass til 450 elever.

Skolen er en såkalt baseskole. Det betyr at skolen ikke har tradisjonelle klasserom, men elevene har sin arbeidsplass i en større base. Fokuset er på elevens læring, ikke lærerens undervisning. Denne formen for læring kalles gjerne basepedagogikk.

Skolens rektor var Ole Henry Halleraker fram til høsten 2012. Han har gitt navn til den lokale akebakken, «Olehenryen», som ligger i Stjerneparken.

Skolen har også en egen side på Skoleaviser.no Hvor elever får skrive hva de vil og om hva de vil.

Skolen har eget storkjøkken og driver kantinen "Chez Nous" som har åpent i lunsjpausen null til to ganger i uken. Ellers er skolen utstyrt med spesialrom for kunst og håndverk, realfag og musikk, tre fløyer på to etasjer med arbeidsplass til 60 og 90 elever i hver etasje, og Rådalslihallen. I Rådalslihallen er plassen hvor man har gym og andre fysiske aktiviteter.

Referanser 

Ungdomsskoler i Bergen
Fana